Deep Throat (The X-Files)

Handling

Episoden begynner med at militærpolitiet stormer hjemmet til obert Budahas nær Ellens Air Base i Idaho på grunn av at han har stjålet et militærkjøretøy og rømt fra basen. De finner ham på badet dekket i mystiske sår og utslett. Mulder får vite om saken fire måneder senere og forteller Scully om den. Han sier at Budahas' kone ikke har sett ham siden de fraktet ham tilbake til basen og hun har anmeldt det som en kidnapping. Mulder vet om flere piloter som også har forsvunnet og siden saken er blitt henlagt, velger han å dra dit selv for å undersøke. Han tror UFO-er er involvert. Han blir deretter advart fremmed mann mot å etterforske saken. Før han forsvinner, sier mannen at han kan være til hjelp med Mulders saker. Før de drar prater Mulder og Scully sammen over telefon og Mulder merker at noen avlytter telefonen hans.
Fremme i Idaho besøker de kona til Budahas og en annen pilot Scully tror lider av stereotypi. De prøver forgjeves å ta kontakt med basen. Mulder får tak i et kart fra en dame som driver en kafe og etter å ha fulgt kartet, kommer de til basen hvor de ser to hvite prikker som flyver rundt i luften. De møter på to ungdommer som blir jaget av et helikopter og de hjelper ungdommene med å komme seg vekk. De forteller Mulder og Scully at disse objektene har fløyet rundt i lang tid på basen. Senere forteller Mulder Scully at han tror at de har bygd fly som er laget av teknologi fra UFO-en som krasjet i Roswell i 1947.
De får en beskjed fra kona til Budahas som forteller at han har kommet hjem. De drar dit og hun sier at det ikke er ham. Det viser seg at han ikke husker noe av det å være pilot og Mulder tror militæret har fjernet en del av minnet hans. Ute på veien blir de stoppet av folk i to biler som ransaker bilen deres og tar med seg alle bilder og dokumenter de har. Mulder bestemmer seg for å dra tilbake til basen alene og om natten ser han et av objektene rett over seg og det ser ut som et trekantet fly. Han blir fanget og dopet ned og før han mister bevisstheten blir han fraktet gjennom en bygning hvor han ser konturene til flyet. På hotellet prøver Scully å ringe FBI i Washington, DC, men ingen av telefonene virker. Hun møter en journalist, som hun og Mulder møtte tidligere. Det viser seg at han jobber for basen og hun tvinger ham til å finne ut hvor Mulder er. De kjører til basen hvor Mulder blir sluppet fri. Han husker ingenting fra oppholdet i basen.
De prøver å besøke Budahas igjen, men kona sier han er frisk nå. Scully overtaler Mulder til å dra gjem igjen. Mulder møter igjen mannen som advarte ham før de dro og han sier at Mulder så en militær UFO.

Produksjon

Denne episoden introduserer Jerry Hardin i rollen som Deep Throat. Han er basert på informanten med samme navn fra Watergate-skandalen. Chris Carter har også sagt at han var inspirert av Donald Sutherlands skildring av Mr. X i Oliver Stones film JFK. Navnet på figuren ble ikke brukt i selve episoden. Scully er den første som sier navnet i episoden The Erlenmeyer Flask senere i sesong en.
20th Century Fox ville ha en avslutning på historien og som et kompromiss skrev Chris Carter en scene med Scully som skriver en avsluttende rapport vedrørende saken. Den ble filmet etter resten av episoden og lagt til nær slutten.